|  |
| --- |
| grb**REPUBLIKA HRVATSKA****KRAPINSKO-ZAGORSKA ŽUPANIJA****OPĆINA STUBIČKE TOPLICE****NAČELNIK** |

KLASA:940-01/19-01/04

URBROJ:2113/03-03-19-2

Stubičke Toplice, 05.11.2019.

Na temelju članka 46. st. 2. t. 23. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13 i 15/18), načelnik Općine Stubičke Toplice donosi

**ODLUKU**

**I.**

Utvrđuje se prijedlog Odluke o kupnji nekretnine kod Osnovne škole Vladimir Bosnar Stubičke Toplice.

**II.**

Sastavni dio ove Odluke je tekst prijedloga Odluke o kupnji nekretnine kod Osnovne škole Vladimir Bosnar Stubičke Toplice i Obrazloženje.

**III.**

Prijedlog Odluke upućuje se na usvajanje Općinskom vijeću Općine Stubičke Toplice.

OPĆINSKI NAČELNIK

Josip Beljak, dipl.ing.agr.

 DOSTAVITI:

1. Općinsko vijeće Općine Stubičke Toplice
2. Arhiva, ovdje

**Obrazloženje uz Odluku o kupnji nekretnine kod Osnovne škole Vladimir Bosnar Stubičke Toplice**

PRAVNA OSNOVA: člankom 35. st. 2. Zakona o vlasništvu i drugim stvarnim pravima (Nar. nov. br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12 i 152/14) određeno je da ovlasti za raspolaganje, upravljanje i korištenje stvarima u vlasništvu jedinica lokalne i područne (regionalne) samouprave imaju tijela jedinica lokalne i područne (regionalne) samouprave određena propisom o ustrojstvu lokalne i područne (regionalne) samouprave.

Člankom 25. st. 1. t. 5. Statuta Općine Stubičke Toplice određenoje da Općinsko vijeće odlučuje o stjecanju i otuđivanju nekretnina i pokretnina te raspolaganju ostalom imovinom koje je veće vrijednosti od one o kojoj sukladno odredbi čl. 46. st. 3. Statuta odlučuje načelnik samostalno.

Prijedlogom Odluke predviđen je otkup nekretnine k.č.br. 1570/1, VOĆNJAK MACANJKA U KAPELŠĆAKU sa 347 čhv, upisane u zk.ul.br. 591 k.o. Strmec Stubički, koja je u katastarskom operatu upisana u Pl 1160 k.o. Donja Stubica, kao k.č.br. 2186, VOĆNJAK MACANJKA, sa 1172 m2, a koja se nalazi u neposrednoj blizini Osnovne škole Vladimir Bosnar Stubičke Toplice. Točna površina nekretnine utvrdit će se geodetskom izmjerom, prije sklapanja ugovora o kupoprodaji nekretnine.

2018. godine Općina je kupila susjedne nekretnine označene kao k.č.br 1570/2 i k.č.br. 1570/4 k.o. Strmec Stubički, po cijeni od 50 EURA po čhv-u, koja cijena je utvrđena procjenom tržišne vrijednosti od strane ovlaštenog vještaka.

Ovdje se predlaže otkup po povoljnijim uvjetima, odnosno po cijeni od 36 EURA po čhv-u.

Kupnjom predmetne nekretnine stvorili bi se prostorni uvjeti za dogradnju školske zgrade, ali i izgradnju sportske dvorane.

OPĆINSKI NAČELNIK

Josip Beljak, dipl.ing.agr.

PRIJEDLOG

KLASA:940-01/19-01/04

URBROJ:2113/03-01-19-3

Stubičke Toplice, \_\_\_\_\_ 2019.

Na temelju članka 25. st. 1. t. 5. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13 i 15/18), Općinsko vijeće Općine Stubičke Toplice na svojoj \_\_\_. sjednici, održanoj dana \_.\_\_. 2019. godine donosi sljedeću

**ODLUKU**

**o kupnji nekretnine kod Osnovne škole Vladimir Bosnar Stubičke Toplice**

**Članak 1.**

Općina Stubičke Toplice otkupit će od vlasnika sljedeću nekretninu:

* k.č.br. 1570/1, VOĆNJAK MACANJKA U KAPELŠĆAKU sa 347 čhv, upisanu u zk.ul.br. 591 k.o. Strmec Stubički, koja je u katastarskom operatu upisana u Pl 1160 k.o. Donja Stubica, kao k.č.br. 2186, VOĆNJAK MACANJKA, sa 1172 m2.

**Članak 2.**

Točna površina nekretnine utvrdit će se geodetskom izmjerom putem ovlaštenog geodeta, prije sklapanje ugovora o kupoprodaji nekretnine.

**Članak 3.**

Određuje se kupoprodajna cijena od 36 EURA po čhv-u stvarne površine nekretnine, plativo u kunama prema srednjem tečaju Hrvatske narodne banke na dan plaćanja.

Kao način plaćanja određuje se obročna otplata u dva jednaka obroka, s rokom dospijeća prvog obroka 30 dana od sklapanja ugovora, a drugog obroka 60 dana od sklapanja ugovora.

**Članak 4.**

Ovlašćuje se načelnik Općine Stubičke Toplice za potpisivanje ugovora o kupoprodaji nekretnine.

**Članak 5.**

Ova Odluka stupa na snagu prvog dana od donošenja.

Predsjednik Općinskog vijeća

Općine Stubičke Toplice

Tomislav Mlinarić